SCGP ลบ 4% หลังกำไรไตรมาส 3 อ่อนตัว ฟากโบรกฯมองทั้งปีโตแตะ 7 พันล. แนะซื้อเป้า 45 บ.
SCGP ลบ 4% หลังกำไรไตรมาส 3 อ่อนตัว ฟากโบรกฯมองทั้งปีโตแตะ 7 พันล. แนะซื้อเป้า 45 บ.
28 ต.ค. 2563

ผู้สื่อข่าวรายงานว่า ราคาหุ้น บริษัท เอสซีจี แพคเกจจิ้ง จำกัด (มหาชน) หรือ SCGP ณ เวลา 16.04 น. อยู่ที่ระดับ 34.50 บาท ลบ 1.25 บาท หรือ 3.50% สูงสุดที่ระดับ 36.25 บาท ต่ำสุดที่ระดับ 34.00 บาท ด้วยมูลค่าการซื้อขาย 6.15 พันล้านบาท

โดยปัจจัยที่ราคาหุ้นปรับตัวลดลง เนื่องจาก SCGP รายงานผลการดำเนินงานงวดไตรมาส 3 ลดลงเล็กน้อย 9% มาที่ 1.3 พันล้านบาท แต่อย่างไรก็ดี ในส่วนของงวด 9 เดือนแรกมีกำไรเติบโต 22% มาที่ 4.9 พันล้านบาท
ขณะที่นักวิเคราะห์ บล.ยูโอบี เคย์เฮียน ระบุว่า ประเมินกำไรทั้งปี 2563 ที่ 7 พันล้านบาท เพิ่มขึ้น 33% เมื่อเทียบกับปี 2562 พร้อมแนะซื้อราคาพื้นฐาน 39-45 บาทต่อหุ้น